Oļegs Batarevskis

Oļegs Batarevskis ( Rīgā) ir latviešu jurists un politiski represētais, vēlāk politiķis, pašvaldību darbinieks, bijušais Latvijas Augstākās Padomes deputāts un Rīgas domes priekšsēdētāja vietnieks (1994—1997).

 Dzīvesgājums  
Dzimis  Rīgā Vladimira Batarevska un viņa sievas Maigas, dzimušas Vītoliņas, ģimenē. Studēja Latvijas Universitātes Juridiskajā fakultātē (1969-1974), strādāja par juristu.Prabook, World Biographical Encyclopedia, Inc.

1980. gadā viņu apcietināja VDK un kopā ar Andri Šulcu, Gundaru Gerbaševski un Ivaru Ivanovu tiesāja par "aizliegtu un pretvalstisku grāmatu izplatīšanu, nepatiesu izdomājumu izplatīšanu, padomju valsts un sabiedriskās iekārtas diskreditēšanu". Piesprieda gada un sešu mēnešu ieslodzījumu labošanas darbu kolonijā, sodu viņš izcieta Šķirotavas cietumā."Observators" Andris Grūtups 43. lpp.

Atmodas kustības laikā O. Batarevskis 1989. gadā iestājās Vides Aizsardzības klubā, 1990. gadā bija viens Latvijas Zaļās partijas (LZP) dibinātājiem, ievēlēts par vienu no partijas pirmajiem līdzpriekšsēdētājiem. Darbojās laikraksta "Elpa" informācijas daļā.Latvijas PSR tautas deputāti, kuri ievēlēti 1990. gada 18. martā  Barikadopēdijas fonds

1990. gadā O. Batarevski ievēlēja par Latvijas Augstākās Padomes deputātu no Rīgas 7. vēlēšanu apgabala, 1990. gada 4. maijā viņš balsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

5. Saeimas vēlēšanās 1993. gadā kandidēja no "Zaļā saraksta" un netika ievēlēts. Šajā pašā gadā ieņēma Tieslietu ministrijas valsts sekretāra amatu. 1994. gadā O. Batarevski ievēlēja par Rīgas domes deputātu no LNNK un LZP saraksta, viņš bija domes priekšsēdētāja vietnieks (1994—1997). 1997. gadā viņu atkārtoti ievēlēja par Rīgas domes deputātu no LZP saraksta. 1998. gadā izstājās no paša dibinātās Latvijas Zaļās partijas, iesaistoties Tautas partijas veidošanā (bija starp tās dibinātājiem, vairākkārt pārvēlēts par līdzpriekšsēdētāju). 2000. gadā O. Batarevskis izstājās no domes Tautas partijas frakcijas un partijas, pievienojoties "Tēvzemei un Brīvībai/LNNK". 2001. gadā kļuva par Rīgas domes priekšsēdētāja Andra Ārgaļa padomnieku, kā arī kandidēja pašvaldības vēlēšanās, taču netika ievēlēts. Tāpat pietiekošu vēlētāju atbalstu nesaņēma 8. Saeimas vēlēšanās 2002. gadā.

2004. gadā O. Batarevskis bija partijas "Latvijas Kalve" dibinātāju skaitā, no tās saraksta nesekmīgi kandidējot nākamā gada Rīgas domes vēlēšanās. 2008. gadā piedalījās partijas "Sabiedrība citai politikai" dibināšanā.

 Apbalvojumi 
2000. gadā O. Batarevski apbalvoja ar trešās šķiras Triju Zvaigžņu ordeni.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1936. gadā dzimušie
Kategorija:Latvijas Universitātes absolventi
Kategorija:LR Augstākās Padomes deputāti
Kategorija:Padomju represijās cietušie
Kategorija:Rīgā dzimušie
Kategorija:Rīgas domes deputāti (1994—1997)
Kategorija:Rīgas domes deputāti (1997—2001)
Kategorija:Triju Zvaigžņu ordeņa komandieri